CHIEF MINISTER HOVIN MIZORAM STATE LOTTERY KALPUI DAN SAWIHO,"968/2024-2025 Dated Aizawl, the 27th June, 2024: Vawiin khan Chief Minister Pu Lalduhoma, Finance Minister ni bawk hovin a office-ah Mizoram Institutional Finance & State Lottery kalpui mek dan leh tihhmasawn zel dan tur mi pawimawhten an sawiho. He hunah hian tuna State Lottery kalpui mek dan ngaihthlak a ni a, nikum chhung khan Mizoram State Lottery hian Rs. 20 crore an hmu chhuak a ni. A draw na tur khawl (Mechanical Draw Machine) an nei a, draw apiangin judge pahnih leh Supervising Officer ten en endik a, online in a video hi live-a tihchhuah a ni thin. Online a en theihna link hi ticket hnungah leh State Lottery website ah te tarchhuah zel a ni. Ticket hralh loh (unsold ticket) te hi draw hmain distributor ten an kir (return) vek thin. Result hi website a an tlangzarh bakah distributor te an pe vek thin. Ticket print na hmun hi RBI leh IBA ten phalna an pek Press-ah chauh kalpui a ni. State Lottery Regulation Rules, 2019 angin an kal mek a, mamawh zat distributor hi an awm thei rih lo thung. Tun hnaiah tender te chhuah thin mahse online lottery an la kalpui theih loh vang hian chhangtu dang an awm belh rih lo niin an ngai. Chuvang chuan Paper lottery leh Online lottery kalpui dun theih tumin inbuatsaihna kalpui mek a ni. Meeting ah hian Pu TBC Lalvenchhunga, Adviser to CM, Pu Vanlaldina Fanai, Commissioner & Secretary to CM leh Finance Department official pawimawh te, Institutional Finance & State Lottery official te an tel a ni. Attachment Loading attachment...",Dated: 27 th Jun 24 1:18 PM,https://dipr.mizoram.gov.in/post/chief-minister-hovin-mizoram-state-lottery-kalpui-dan-sawiho